### 5.     Godkendelse af rammeaftale for KKR Sjælland om danskuddannelse til voksne udlændinge 2021-2025

**Åbent**

Sagsnr.: 326-2021-17150       J.nr.: 15.40.00           Dokumentnr.:
326-2021-114493

**Sagstype**

Beslutning.

**Resume og sagens baggrund**

Med ændring i lov om danskuddannelse til voksne udlændinge i
2017 er der indført pligt til, at kommunalbestyrelserne i hver region
udarbejder en rammeaftale om danskuddannelse til voksne udlændinge mindst hvert
4. år. Den første regionale rammeaftale skal være indgået og indsendt til
Styrelsen for International Rekruttering og Integration senest den 1. juli
2021. Hensigten med rammeaftalen er, at kommunerne i regionen koordinerer og
samarbejder om at tilbyde danskuddannelse til voksne udlænding af høj kvalitet.
Første regionale rammeaftale fremlægges hermed til godkendelse i Kalundborg
Kommune.

**Indstillinger**

Direktøren indstiller, at Kalundborg Kommune tilslutter sig
rammeaftale for KKR Sjælland om danskuddannelse til voksne udlændinge indenfor
hvilken, kommunen fortsætter med at drive eget sprogskoletilbud.

**Behandling**

Direktionen, Økonomiudvalget, Kommunalbestyrelsen.

**Sagsfremstilling**

Det følger af bekendtgørelse af lov om danskuddannelse til
voksne udlændinge m.fl., at rammeaftalen skal beskrive de tilbud om
danskuddannelse, der gives inden for regionen samt den forventede udvikling, herunder
i kursistgrundlaget. Rammeaftalen skal ligeledes kortlægge mulighederne for
tværkommunalt samarbejde på danskuddannelsesområdet i regionen f.eks. fælles
udbudsrunder. Derudover har udlændige- og integrationsmisteren i efteråret 2020
fastsat tre temaer, som skal indgå i rammeaftalen. Temaerne er: Branche- og
virksomhedsrettet danskuddannelse, det pædagogisk tilsyn samt udbud af
danskuddannelse.

Rammeaftalen er udarbejdet på basis af en spørgeskemaundersøgelse
til kommunerne og drøftelser i den tværkommunale styregruppe for [adresse]. KKR
[adresse] har drøftet sagen den 21. april 2021 og godkendt rammeaftalen. KKR
[adresse] anbefaler kommunalbestyrelserne i [adresse] at tilslutte sig
rammeaftalen.

Spørgeskemaundersøgelsen har vist, at der allerede er et ret
omfattende samarbejde på tværs af kommunerne om danskuddannelse i [adresse],
herunder om tilsyn og fælles udbud eller samarbejde mellem kommuner om brug af
kommunale tilbud. Hertil kommer, at kommunerne i KKR [adresse] i den forløbne
valgperiode er rykket tættere sammen om samarbejde på området.

I forhold til de tre ministertemaer ser kommunerne muligheder
for fremadrettet at afsøge yderligere tværkommunalt samarbejde om to af
temaerne: virksomhedsrettet danskuddannelse og det pædagogiske tilsyn.

I aftalen lægges op til, at kommunerne via det tværkommunale
samarbejdsforum [adresse] i 2021/22 afsøger mulighederne for konkrete
samarbejder om virksomhedsrettede/brancherettede forløb.

Kommunerne oplever generelt ikke udfordringer med at
gennemføre det pædagogiske tilsyn, og der beskrives et udbygget samarbejde på
tværs i regionen og nationalt. Samtidig ser man generelt muligheder for
yderligere samarbejder i de strukturer, der er etableret med indgangen til
2021. Der lægges op til, at kommunerne via [adresse] i 2021/22 afsøger, om der
er yderligere mulige tværkommunale samarbejdsfelter på tilsynsområdet f.eks. i
form af videndeling.

Den overvejende del af kommunerne samarbejder med en eller
flere kommuner om danskuddannelsestilbuddet enten via kommunale tilbud eller
ved, at flere kommuner er gået sammen om fælles udbud i forhold til privat
udbyder. En stor del af kommunerne i [adresse] har i 2020 netop været
igennem overvejelser om danskuddannelsestilbuddet enten i forhold til
hjemtagning eller samarbejde om udbud. Herved er samarbejdsmulighederne netop
blevet afsøgt.

Herudover peges på to yderligere temaer, hvor der lægges op
til at drøfte og afsøge samarbejdsmuligheder. Det drejer sig om ”Kursister med
særlige behov” og ”Digital undervisning”.

Kalundborg Kommune har fra 2019 hjemtaget
danskuddannelsesopgaven bl.a. med det formål at sikre borgere og virksomheder
den service og nærhed, der følger af et lokalt sprogskoletilbud. Dette kan
fortsætte indenfor rammeaftalen samtidig med, at kommunen får mulighed for at
indgå i drøftelser og samarbejder med andre kommuner i regionen om bl.a. det
pædagogiske tilsyn.

Rammeaftale for KKR Sjælland om samarbejde og koordinering
af tilbud om danskuddannelse til voksne udlændinge samt brev fra Udlændinge- og
Integrationsministeriet af 29. september 2020 om ministervalgte temaer er
vedlagt som bilag.

**Økonomiske konsekvenser**

Ingen.

**Direktionens møde den 17. maj
2021:**

Anbefales.

**Økonomiudvalgets møde den 19.
maj 2021:**

Anbefales idet det præciseres, at samarbejdet omhandler
virksomhedsrettet danskuddannelse og pædagogisk tilsyn.

**Bilag**

|  |  |
| --- | --- |
| Rammeaftale for KKR Sjælland danskuddannelse | [adresse] |
| Brev fra Udlændinge- og Integrationsministeriet af 29. september 2020 om ministervalgte temaer | 326-2021-114484 |